آوروپا بیرلیگی بؤیوک بریتانیانین بیرلیگدن آیریلماسینی دوزنله‌ین تنزیمله‌ین "برگزیت" موقاویله‌سی‌نین یئنی موذاکیره‌لره آچیق اولمادیغینی بیلدیردی.
بلژیک-ین پایتاختی بروکسل-ده کئچیریلن آوروپا بیرلیگی لیدرلر توپلانتی‌سیندا قبول اولوننان "برگزیت"ا دایر یئکون بیاننامه‌ده عضو دؤولت‌لرین داها اول قبول ائدیلن 585 صحیفه‌لیک "آیریلما موقاویله‌سی‌نین" آرخاسیندا دایاندیغی و سندین تصدیق اولونما پروسه سینین داوام ائدجگی بیلدیریلدی.
بیاننامه‌ده سؤزوگئدن موقاویله‌نین یئنی‌دن موذاکیره‌یه آچیق اولمادیغینا دقت چکیله‌رک دئییلیر: "آوروپا شوراسی بؤیوک بریتانیا ایله گله‌جکده یوکسک سویه‌ده امکداش‌لیق ائتمه‌یه حاضر اولدوغونو بیر داها بیلدیریر. آوروپا عضو‌لری آیریلیق موقاویله‌سی‌نین ایمضالانماسیندان درحال سونرا حاضرلیق‌لارا باشلایا بیلر. بئله‌لیکله، بؤیوک بریتانیانین آوروپا بیرلیگیندن آیریلماسیندان سونرا دانیشیق‌لارا ان قیسا مودتده باشلانماسی اوچون تأمینات وئریله‌جک‌دیر".
قبول اولونان سندده آوروپا بیرلیگی عضوو اولان ایرلند جمهوریتی ایله اینگیلتره‌نین حیسه‌سی اولان قوزیی ایرلند آراسیندا "برگزیت"دن سونرا فیزیکی سرحد یارانماسی‌نین قارشی‌سی‌نین آلینماسینی هدفله‌ین "تدبیر ماده‌سی" ایله باغلی: "آوروپا شوراسی "تدبیر ماده‌سی"نین ایرلند آداسیندا کونکرئت سرحدین یارانماسینا قارشی و "بیر بازار" بوتؤو‌لوگونون تامین ائدیلمه‌سی اوچون سیغورتا ماده‌سی اولا‌راق حاضیراندیغینی وورغولاییر" دئییلیر.
بیاننامه‌ده آوروپا بیرلیگی-نین 31 دسامبر 2020-جی ایلدن سونرا موناسیبت‌لری تنزیمله‌یه‌جک فرق‌لی دوزنله مه لر ایچه‌رن موقاویله اوزرینده سرعتله و اینتنسیو ایشلمه‌یه حاضر اولدوغونا دقت چکیله‌رک: "تدبیر ماده‌سی" کونکرئت سرحدین قورونماسینی تامین ائدن بیر موقاویله باغ‌لانانا قدر بیر مودت تطبیق اولونا‌جاق موقتی بیر تدبیر اولا‌جاق. بئله بیر وضعیتده، آوروپا بیرلیگی "تدبیر ماده‌سی"نین یئرینه کئچه‌جک موقاویله‌نی موذاکیره ائتمک و باشا چات‌دیرماق اوچون سعی گؤستره‌جک" ایفاده‌لری ایشلدیلیر.
"برگزیت" موقاویله‌سی‌نین "تدبیر ماده‌سی" بؤیوک بریتانیانین غیری -معین مودته آوروپا بیرلیگی و گؤمروک بیرلیگی‌نین ترکیبینده قالماسینی نظرده توتور.
بؤیوک بریتانیانین بیرطرف‌لی شکیلده آوروپا بیرلیگیندن چیخا بیلمه‌یه‌جگی قئید اولونان بو دوزنله‌مه‌نین شرط‌لرینه گؤره، اؤلکه بعضی آوروپا بیرلیگی قایدا‌لارینا دا تابع اولماغا داوام ائتمه‌لی‌دیر.
